4Ńdɔ ǹkunda bítá ó ngádzoge miǹkóm ai byə́m bí ńsa á mís bə́dzóe ai ǹgúmā ékóán ósə. 15Ńdɔ̄ é bod bə́ ngálóē mwé bə́ ngákódō á sí bə́ ngawóno miǹkóm, bə́ nɔŋɔ biwɔ́man bí ńsa, bə́ bɔ́digi bɔ́, bə́ vāā bɔ́ bīyábág, bə́ vāā bɔ́ bīdí ai məndím, ai adzogóbó, bə́ bəəgə miǹtɛ́d mísə̄ yā ábə̄ bɔ́ á bōzəle, bə́ ngákə ai bɔ́ ábə bəbə́nyāŋ bábán á Yēríko, tísɔn məlén. Ńdɔ̄ bə́ ngádúgan á Samaría. 16Ńdɔ ǹkúkúmá Akhaz a ngálóm mīńkúkúmá yā Asiría m̀bándá naa bə́ kə̄ nyé vɔ́lī. 17Amú Edomít bə́ ngábad kwí ékūkua á Yúda, bə́ yídí nyē bə́ mān fə kə ai bɔ́ mīńkóm. 18Filísta bə́ ngáman yaman á bə̄tísɔ̌n yǎ Beth Shɛmesh, ai Négev yā Yúda, bə́ nɔ̄ŋɔ́ Beth Shɛmesh, Ayalôn, Gedéroth, Soko ai bətísɔn bóé; Timna ai bətísɔn bóé, Gimzo ai bətísɔn bóé, ńdɔ̄ bə́ ngálɔ́ŋ mvóg wē. 19Amú Ǹtondôbə a ngádzɔdi Yúda á sí ású Akhaz ǹkúkúmá yā Ísraɛ̂l, ḿból á ngāsyé ábē á Yúda, təge timbi ai Ǹtondôbə. 20Ńdɔ Tilgath Pilnéser, ǹkúkúmá yā Asiría, a ngázu lúman ai nyé, a lígí naa a vɔ́lī nyé, a dilí nyé, hədá təge nyé təgə. 21Amú Akhaz a ngánɔŋ ngab byə́m á Ndá Ǹtondôbə ai á ndá ǹkúkúmá ai məndá miǹtómbá, a və́ə́ ńkūkúmá yā Asiría; hədá təge bi évɔ́li ziŋ ábə̄ nyé. 22Hálā ǎ diliban yǎ á ndá ǹkúkúmá, ńdɔ Akhaz a ngábían bɔ ábē á mís mə́ Ńtondôbə,